Oficiālais Vēstnesis L 251 , 20/09/2001 Lpp. 0004 - 0005



Komisijas Regula (EK) Nr. 1840/2001 (2001. gada 19. septembris), ar kuru trešo reizi groza Regulu (EK) Nr. 23/2001, ar ko liellopu gaļas nozarē nosaka īpašus pasākumus, kuros ir atkāpes no Regulas (EK) Nr. 800/1999, Regulas (EEK) Nr. 3719/88, Regulas (EK) Nr. 1291/2000 un Regulas (EEK) Nr. 1964/82 noteikumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1512/2001 [2], un jo īpaši tās 29. panta 2. punkta a) apakšpunktu, 33. panta 12. punktu un 41. pantu, tā kā: (1) Veselības aizsardzības pasākumi, ko dažu ārpuskopienas valstu iestādes pieņēmušas attiecībā uz liellopu un to gaļas eksportu saistībā ar govju sūkļveida encefalopātiju, ir būtiski ietekmējuši eksportētāju ekonomiskās intereses. (2) Vairākās dalībvalstīs konstatēto mutes un nagu sērgas gadījumu dēļ ir pieņemti aizsardzības pasākumi saskaņā ar Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm, kas piemērojamas Kopienas iekšējā tirdzniecībā ar noteiktiem dzīviem dzīvniekiem un produktiem nolūkā pilnveidot iekšējo tirgu [3], kurā jaunākie grozījumi izdarīti ar Direktīvu 92/118/EEK [4], un jo īpaši tās 10. pantu, un saskaņā ar Padomes 1989. gada 11. decembra Direktīvu 89/662/EEK par veterinārām pārbaudēm Kopienas iekšējā tirdzniecībā nolūkā pilnveidot iekšējo tirgu [5], kurā jaunākie grozījumi izdarīti ar Direktīvu 92/118/EEK, un jo īpaši tās 9. pantu. (3) Ar Komisijas Regulu (EK) Nr. 23/2001 [6], kurā jaunākie grozījumi izdarīti ar Regulu (EK) Nr. 908/2001 [7], ievieš pasākumus, lai ierobežotu iepriekšminēto pasākumu būtisko ekonomisko ietekmi. (4) Veselības aizsardzības pasākumi, ko dažas ārpuskopienas valstis ir pieņēmušas attiecībā uz Kopienas eksportu, joprojām ir spēkā un dažos gadījumos ir pastiprināti. Paturot prātā šo situāciju, daži termiņi ir jāpagarina uz laiku, kas nepārsniedz 2001. gada 31. decembri. (5) Šajā regulā paredzētie pasākumi saskan ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 23/2001 2. pantu aizstāj ar šo: "2. pants 1. Eksporta licences, kas izdotas saskaņā ar Regulu (EK) Nr. 1445/95 un par ko pieteikumi iesniegti līdz 2001. gada 30. martam, ja to derīguma termiņš nebeidzās līdz 2000. gada 1. novembrim, pēc licences īpašnieka pieprasījuma anulē un atbrīvo nodrošinājumu. 2. Pēc eksportētāja iesnieguma attiecībā uz produktiem, par kuriem līdz 2001. gada 30. martam: - muitas eksporta formalitātes ir nokārtotas vai kuri pakļauti vienai no muitas kontroles procedūrām, kas minētas Regulas (EEK) Nr. 565/80 4. un 5. pantā, Kopienas muitas teritorijas atstāšanai paredzēto 60 dienu termiņu, kas minēts Regulas (EK) Nr. 1291/2000 32. panta 1. punkta b) apakšpunkta i) daļā un Regulas (EK) Nr. 800/1999 7. panta 1. punktā un 34. panta 1. punktā, pagarina līdz 2001. gada 31. decembrim, - muitas eksporta formalitātes ir nokārtotas, bet kuri vēl nav atstājuši Kopienas muitas teritoriju vai kuri ir pakļauti vienai no muitas kontroles procedūrām, kas minētas Regulas (EEK) Nr. 565/80 4. un 5. pantā, eksportētājs atmaksā visas iepriekš izmaksātās kompensācijas, un dažādos nodrošinājumus attiecībā uz minētajām darbībām atbrīvo, - ir nokārtotas muitas formalitātes un kuri ir atstājuši Kopienas muitas teritoriju, šos produktus var ievest atpakaļ un laist brīvā apgrozībā Kopienā. Eksportētājs atmaksā visas iepriekš izmaksātās kompensācijas, un dažādos nodrošinājumus attiecībā uz minētajām darbībām atbrīvo, - ir nokārtotas muitas formalitātes un kuri ir atstājuši Kopienas muitas teritoriju, šos produktus var ievest atpakaļ, lai saskaņā ar atlikšanas procedūru novietotu brīvā zonā, brīvā noliktavā vai muitas noliktavā līdz 2001. gada 31. decembrim, pirms tie sasniedz savu galamērķi. Tas neietekmē kompensācijas izmaksu par faktisko galamērķi vai iesniegto nodrošinājumu attiecībā uz minēto licenci." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro darbībām, par kurām vēl nav pieņemts galīgais lēmums. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. septembrī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. [2] OV L 201, 26.7.2001., 1. lpp. [3] OV L 224, 18.8.1990., 29. lpp. [4] OV L 62, 15.3.1993., 49. lpp. [5] OV L 395, 30.12.1989., 13. lpp. [6] OV L 3, 6.1.2001., 7. lpp. [7] OV L 127, 9.5.2001., 33. lpp. --------------------------------------------------